Д-р Светослав Куртев: Аритмията води до инсулт | Zdrave.to\nПациентите с дисфункция на щитовидната жлеза често излизат от ритъм\n23.12.2019 11:40 3661 прочита 0 коментара\nИмате ли сърцебиене, прескачания, лесна умора, задух, слабост, безсилие до колабиране, получавате ли болка в гърдите? Това са оплакванията за предсърдно мъждене - най-честата сърдечна аритмия. Заболяването много често няма никаква клинична изява, като поради тази причина остава неразпознато и нелекувано.\nПреди това е работил в СБАЛССЗ “Св. Екатерина”, МБАЛ “Тота Венкова” - Габрово и Националната кардиологична болница. Специализирал е електрофизиология в Сегед, Унгария. Д-р Куртев е асистент по кардиология към Катедрата “Вътрешни болести” към МУ-София.\n- Какво представлява предсърдното мъждене, д-р Куртев?\n- Предсърдното мъждене е една от най-често регистрираните аритмии в наши дни. То представлява аритмия с висока честота, в която предсърдието губи практически своята функция, защото няма възможност да извършва адекватни съкращения.\nДължи се на нарушения в електричната стимулация на предсърдията. При смущенията на механизма на възникване и предаване на възбудните импулси настъпват промени в сърдечната честота и съответно в пулса. Те изменят нормалния сърдечен ритъм и се означават като аритмии.\nПромените предизвикват голям брой некоординирани съкращения на отделните части от предсърдията и водят до невъзможност за съкращаване на цялото предсърдие, което се означава като предсърдно “трептене” или “мъждене”.\n- Какви са клиничните изяви на предсърдното мъждене?\n- Клиничните изяви са най-често сърцебиене, прескачане на сърцето, задух, лесна умора. Но понякога този тип аритмия протича абсолютно безсимптомно.\nКато първият симптом, който се появява всъщност, е усложнението при нелекувано предсърдно мъждене и най-често това са някакви емболични инциденти, а най-честият от тях е инсултът.\nПонякога такива емболии, които се образуват в предсърдието поради това, че то не е функционално активно, могат да засегнат очите, черния дроб, белия дроб, могат да отидат във всеки орган, където има артериално кръвоснабдяване и да предизвикат исхемичен инцидент.\n- Кои са причините за поява на заболяването?\n- Все още ние, лекарите, не сме напълно наясно какви са причините за появата на този тип аритмия. Но категорично, това което виждаме, е че тя е свързана с възрастта - предсърдно мъждене се наблюдава при 8% от българите над 70 години.\nМоже би някъде в миокарда се случва някакъв процес на стареене, на образуване на фиброза, която променя структурата на предсърдието и води до точно този тип аритмия. Има, разбира се, и други причини.\nСъс сигурност, всяко тежко сърдечно заболяване може да доведе до предсърдно мъждене. Пациентите с дисфункция на щитовидната жлеза също често излизат от ритъм.\nДиабетът като рисков фактор за възникване на исхемична болест на сърцето и оттам за левокамерна дисфункция, която може да доведе до предсърдно мъждене.\nИма и генетични фактори. Алкохолът дори и в минимални количества също увеличава риска от предсърдно мъждене. Причина за възникване на заболяването могат да бъдат и емоционалният, и физическият стрес.\n- При всяко по-учестено сърцебиене ли трябва да ни светва червената лампичка, че може да страдаме от предсърдно мъждене?\n- Разбира се, че не, но все пак е добре да ви прегледа кардиолог. Предсърдното мъждене има няколко форми.\nПървата форма е т.нар. пристъпно предсърдно мъждене, което се появява за някакво определено време, което може да е в рамките на 48 часа, до 7 дни и да отзвучи от само себе си или с медикаменти. Следващото е т.нар. персистиращо предсърдно мъждене.\nТо продължава повече от 7 дни, до една година. Последният вид е хроничното предсърдно мъждене, което е постоянно и непрекъснато. Там шансът пациентът да възстанови синусов ритъм, особено ако е бил извън ритъм повече от 1 година, е много малък, дори бих казал никакъв.\n- Какви са прогнозите за такъв пациент?\n- Най-страшното и неприятното са емболичните усложнения, като проблемът са исхемичните емболични инсулти. Това е всъщност големият проблем и ние се фокусираме върху това не толкова да поддържаме нашите пациенти в синусов ритъм, а да профилактираме това усложнение.\nЗащото, ако емболичните усложнения са профилактирани адекватно, продължителността на живота на нашите пациенти е еднаква, независимо дали са в синусов ритъм или са в предсърдно мъждене. Но ако заболяването не е профилактирано, тогава смъртността нараства 3-4 пъти и съответно има инвалидност...\n- А какво се изисква, за да се профилактират такива пациенти?\n- Повечето пациенти имат нужда от постоянна антикоагулация и трябва да приемат медикаменти всеки ден\nТова дали е необходимо подобно лечение, трябва да се определи от кардиолог въз основа на оценка на риска по специална формула.\nПо голямата част от тези медикаменти са с висока ефективност, еднократен или двукратен прием на ден и със сравнително малко странични ефекти. Винаги остава риск за хеморагични усложнения, но той е многократно по-нисък от евентуалната полза.\n- Как се установява наличието на предсърдно мъждене?\n- В повечето случаи една електрокардиограма на фона на оплакванията, показва диагнозата много ясно. В някои случаи обаче, когато то се появява за кратко и изчезва, и пациентът не може веднага да отиде на лекар и да направи електрокардиограма или докато отиде, то изчезне, тогава използваме холтер ЕКГ, който в рамките на 24 или 48 часа записва постоянно и непрекъснато ритъма на сърцето.\nПонякога обаче, излизането от ритъм е още по-рядко. Имаме неговата изява като усложнение, но не можем да го хванем дори и на 24-часов холтер. Съществуват малки машинки, наречени loop recorder, които се имплантират под кожата в областта на сърцето и правят непрекъснат ЕКГ запис в продължение на шест месеца, година, две.\nБлагодарение на loop recorder можем да черпим данни за сърдечния ритъм, да го анализираме и да разберем дали има предсърдно мъждене или някакво друго заболяване. Друга опция за диагностика, която много често използваме, са пейсмейкърите.\nСамите пейсмейкъри могат да бъдат нагласени така, че да записват пристъпите на предсърдно мъждене. И когато пациентът идва на редовни прегледи, което е много важно за него, ние можем да видим тези пристъпи и съответно да поставим лесно диагнозата.\n- Лекува ли се заболяването?\n- Има два типа лечение. Едното е с медикаменти. Тези медикаменти имат задачата да поддържат синусов ритъм и в повечето случаи те са доста ефективни с малко странични ефекти. В някои случаи обаче, медикаментите не помагат или помагат частично и тогава алтернативата е аблация на пулмонални вени.\nСравнително сложна процедура е, но пък има голям натрупан опит поради това, че са много страдащите пациенти. Аблацията на пулмунални вени е с ефективност, надхвърляща медикаментозната терапия, и със сравнително добри и дългосрочни резултати.\nТова са основно двата начина за лечение. Но най-важното е - дори пациентът да се чувства добре, да отиде на кардиолог, който да оцени неговия емболичен риск и съответно да му се препоръча подходящото лечение. Искам да подчертая, че антикоагулантната профилактика за пациенти с предсърдно мъждене е много важна.\nТя спестява в последствие много както на пациента, така и на здравната система като цяло. Защото разходите не приключват само с хоспитализацията за инсулт или друго усложнение, а едва започват тогава.


Рокли - ежедневни бебешки рокли 0-24м. | Carnival Kids\nНачало » Бебе момиче » Рокли - ежедневни\nРокли - ежедневни бебешки рокли\nЕжедневни бебешки рокли за Вашето бебе момиче. Детски рокли с къс ръкав, дълъг ръкав, без ръкав, с дължина до коляното, къса или дълга. Разнообразие от цветове с актуални акценти и десени - цветя, панделки, анимационни герои, пеперуди и още много други.\n425 Продукти Назад\nБебешка рокля на лимони, Жълт Цвят\n9-12м (74-80) 12-18м (80-86) 1-2г (86-92) 2-3г (92-98) 3-4г (98-104)\nДетска рокля на плодчета, Бял Цвят\nДетска рокля с цветя, Жълт Цвят\nДетска рокля с цветя, Оранжев Цвят\nДетска рокля на ягодки, Жълт Цвят\nДетска рокля на ягодки, Червен Цвят\nДетска рокля с анимационен герой, Розов Цвят\nДетска рокля с анимационнен герой, Червен Цвят\nДетска рокля с анимационнен герой, Розов Цвят\nДетска рокля с рози, Бял Цвят\nДетска рокля с анимационни герои, Цикламен Цвят\nДетска рокля с анимационни герои, Розов Цвят\nДетска рокля с анимационни герои, Светлосин Цвят\nДетска рокля със звездички, Пепел от рози Цвят\nДетска рокля с анимационен герой, Оранжев Цвят\nДетска рокля с анимационни герои, Бял Цвят\nЕдва ли има по-умилителна картинка от тази на млаката ви принцеса, облечена в красива рокля. Не е нужен специален повод, за да носи момиченцето ви прекрасен тоалет. Бебешките ежедневни рокли са чудесни са всеки сезон. Обличат се лесно, удобни са, а малкото ви бебче ще е още по-сладко.\nВидове бебешки ежедневни рокли\nНезависимо дали търсите роля за топлите или по-студените месеци, винаги обръщайте внимание на материята. За бебета експертите препоръчват 100% памук. Той е нежен и не предизвиква раздразнения по кожата. През лятото държи прохладно, а през зимата запазва топлината на тялото. За по-големи дечица може да изберете бебешки ежедневни рокли с бродения или дантела, но тези елементи трябва да са само декорация и по-добре да не докосват чувствителната бебешка кожа. Подплатата на такъв тип рокли трябва да е памучна.\nБебешки ежедневни рокли с къс ръкав – Те са най-използваните дрехи за сезон пролет-лято. Обличат се лесно. Някои модели директно се нахлузват през главичката, без копчета или ципове. Роклите с обло деколте и разкроена долна част са най-удобни за носене. Изберете дължина до коляното. Десените, цветове и щампите на бебешките ежедневни рокли са най-различни – с плодове, цветя, животни или пък любими анимационни герои.\nБебешки ежедневни рокли с дълъг ръкав – Кой каза, че рокли се носят само през лятото? Дори за есента и зимата може да откриете красиви и удобни роклички за вашето бебе. Те са с дълъг ръкав и най-често са с трапецовидна кройка. В най-студените дни ги съчетайте с клин или чорапогащник и жилетка. Бебешките ежедневни рокли с дълъг ръкав са не по-малко красиви и ефектни – те са в пъстри десени, на точки или на райета, с щампи на животни и приказни герои.\nБебешки ежедневни рокли според възрастта\nТъй като бебетата растат изключително бързо, номерациите на рокличките расте на всеки 3 месеца. От първите дни след раждането до 2-3 г. ще откриете голямо разнообразие от бебешки ежедневни рокли в различни размери. В нашия сайт ще видите размери не само по възраст, но и по височина, за да се ориентирате по-лесно коя дрешка е най-подходяща за вашата малка принцеса.\nС появата на бебето времето става най-ценният ресурс за цялото семейство. Знаем, че нямате възможност да обикаляте дълго по магазините, затова ние от carnivalkids.com улесняваме вашето онлайн пазаруване. Предлагаме огромно разнообразие от модели рокли за всеки сезон, които да разгледате чрез детайлните ни снимки. Стараем се да сме в крак с актуалните тенденции и да предложим най-качествените дрешки за всяко дете! Поръчайте бързо и лесно мечтаната рокличка или друг артикул, възползвайте се от бързата ни доставка, както и от безплатната замяна, ако такава е необходима. Облечете вашето бебче с внимание и радост!\nНов продукт (67)


Bavaria Cruiser 46 – Nimana – ЛЗ Яхтинг\nТази яхта предлага толкова много пространство, че трудно ще повярвате, че е само 46 фута. Тя е проектирана толкова умно и хитро, че Ви дава усещане, за луксозна вила, а не за яхта. С три кабини и три бани с тоалетни, Bavaria Cruiser 46 Ви дава самостоятелност и лично пространство, което всеки би оценил. Кокпита е широк, а голямата маса в него Ви кара да не искате вечерите на открито да свършват. Огромната платформа на кармата е перфектното допълнение към естествените плажове, на които ще можете да се насладите с Nimana, обикаляйки красивото Българско Черноморие. Яхтата е подходяща за до 12 души за парти за рожден ден, ергенско или моминско парти или годишнина.\nТехнически характеристики на Bavaria Cruiser 46 – Nimana\nРезервоар за гориво 210\nВоден резервоар 360


Великобритания запазва учебните такси и заемите за студенти от ЕС - Под Тепето - Истината за Пловдив\n29 май, 2019 adminLeave a Comment on Великобритания запазва учебните такси и заемите за студенти от ЕС\nВеликобритания запазва учебните такси и заемите за студенти от ЕС\nНезависимо от Брекзит\nСлед като шотландското правителство обяви още през април т.г., че европейските студенти ще продължат да учат безплатно в бакалавърски програми в шотландските университети и през 2020/2021, решението за университетите в Англия се очакваше с нетърпение\nСтудентите от Европейския съюз, които започват бакалавърски и магистърски програми в университети в Англия през учебната 2020/2021 година, ще могат да учат при абсолютно същите финансови условия, които важат за местните студенти. Това обяви британския министър за университетското образование Крис Скидмор на 28.05.2019 г. в Брюксел, съобщи Ели Тончева от консултантска агенция Едланта.\nТова решение на британското правителство продължава ангажимента, поет за 2019/2020 учебна година, според който няма промяна в годишната учебната такса от 9250 паунда за бакалавърски програми в университетите в Англия. След като шотландското правителство обяви още през април т.г., че европейските студенти ще продължат да учат безплатно в бакалавърски програми в шотландските университети и през 2020/2021, решението за университетите в Англия се очакваше с нетърпение. Що се отнася до студенти, които искат да направят магистратура в Англия, техните заеми от близо 11 000 паунда също са гарантирани за 2020-та година. Освен това, европейските граждани ще продължат да получават студентско финансиране за целия период на обучението си, независимо дали Брекзит ще се случи или не.\nБританските университети имат световна репутация на възможно най-добро място за получаване на качествено образование. Именно това е причината броят на европейските студентите, които желаят да учат бакалавърска или магистърска програма във Великобритания, да нараства (с близо 2 % за 2019/2020), въпреки напрежението около Брекзит. Новината за удължаването на периода за студентски заеми при запазване на досегашните условия, определено е успокояваща за всички, които искат да започнат да учат на Острова през есента на 2020-та година.\nЗа Деня на Пловдив площад Централен ще е готов\nТворци от седем държави на „Черната кутия“ в Пловдив


Всички заедно - хорово отговаряне в клас | Приобщи се!\nНачало /За учители /Стратегии в помощ на преподаването /Всички заедно - хорово отговаряне в клас\nХоровото отговаряне е учителска техника, при която всички ученици отговарят заедно на зададен от учителя въпрос. Този начин на отговаряне дава на учениците повече възможности да участват и да получават незабавна обратна връзка от учителя. Изследвания посочват силна взаимовръзка между активното участие на учениците в клас и по-добрите резултати по учебните предмети. Този текст предлага практически съвети как да използвате техниката като ефективен инструмент за преподаване и взаимодействие с учениците.\nХоровото отговаряне има редица предимства пред това да задавате въпрос към конкретен ученик и да очаквате индивидуален отговор.\nПозволява на учителя да предложи повече възможности за всички ученици активно да се включат в часа.\nДава своевременна обратна връзка на учителя до каква степен учениците са разбрали урока и дали е необходимо той да бъде преговорен.\nТъй като този тип техника изисква всички ученици да участват, тя е ефективна стратегия за включване на учениците със специални образователни потребности в условията на обща класна стая.\nХоровото отговаряне придава увереност на учениците с по-ниски академични постижения, като им помага да се представят добре пред своите връстници.\nКогато учениците са ангажирани да отговарят всички заедно, са значително по–концентрирани и не се разсейват със странични занимания по време на час.\nКак да приложим техниката:\n1) Как да изберем съдържание от учебния план?\nПодберете такива теми, които позволяват кратки въпроси и отговори. Изберете съдържание, което да даде възможност на учениците да отговарят хорово (да назоват името на дадена теория, да кажат думата на английски)\nПланирайте 5-10 минутна сесия в часа, в която да задавате конкретни въпроси, изискващи кратки отговори.\nПодгответе си материали с въпроси и инструкции към тях (Power Point слайдове, постери). Важно е въпросите да имат 1 възможност за отговор и да са кратки (1 до 5 думи). Напр. : „Колко страни има ромбът?“\n2) Как да провокирате хоровото отговаряне от учениците?\nПокажете им с пример. Вие казвате: „Ще ви задам няколко въпроса, свързани с вчерашния урок по физика. Ако държа този кламер и ви попитам: „Какво ще стане, когато доближа магнит до него?“ по мой знак вие казвате или: „Ще го привлече.“ , или „Няма да го привлече“. За да стане ясно на учениците, го разиграйте няколко пъти, докато накрая не започнат всички да отговарят заедно.\nЗадавайте въпросите ясно и директно. Опитайте се да избегнете дълги обяснения и дискусии. Стегнатите въпроси насочват вниманието на учениците изцяло към съдържанието на урока.\nДайте на учениците време да помислят върху отговора, нека да има пауза между въпроса, който задавате и сигнала за отговор. Може да си държите вдигната ръката като знак за изчакване.\nДайте ясен сигнал . Може да е пляскане с ръце, щракване с пръсти, потропване по бюрото или просто да кажете „ Всички!“\nДайте обратна връзка на учените си. „Правилно!/ Точно така!/ Верен отговор!“. Ако има ученици, които не са казали правилният отговор, назовете го вие и по-късно се върнете към същия въпрос. Това ще даде възможност на учениците, които не са отговорили правилно да поправят грешката си.\nПреди за започнете да задавате въпроси, обявете сесията, за да е ясно за всички и да се придържат към регламента.\nВсе пак може да адресирате даден въпрос към конкретен ученик. Ако това е ученик, който се представя под средното ниво, това ще е идеален начин да разберете дали всички са усвоили материала. Задайте въпроса си преди да посочите конкретно дете. Така останалите ще останат концентрирани върху въпросите, а посоченият ученик няма да се притесни, защото когато кажете неговото име, най-вероятно вече ще се е сетил за отговора.\nНаправете го като игра. Задайте следващия въпрос веднага след като сте дали обратна връзка за предходния. Така ще задържите вниманието и ентусиазмът на учениците.\nПохвалете ги и ги поощрете! „Браво! Справихте се страхотно!“. Това ще ги мотивира да участват и ще повиши увереността им.


Тайните кодове за Android смартфони, които е полезно да знаем ⋆ Digital.bg\nAndroid смартфоните са доста добри и лесни за работа. Понякога обаче има известни проблеми, които може да изискват по-специфичен подход. Тук е мястото на така наречените тайни кодове, които могат да се въведат в телефона и да дадат достъп до различни функции и команди. NextPIT ни запознава с някои от най-важните кодове за Android устройства.\nКато цяло те са два вида – USSD и MMI. Повечето от тях не са нужни за обикновения потребител освен от любопитство. Android има голям брой универсални кодове, като производителите на смартфони често добавят свои допълнителни такива за различни конкретни цели. Ще се съсредоточим върху универсалните кодове, които са достъпни за практически всеки Android смартфон, както и няколко за по-популярните производители.\nКодовете се въвеждат от циферблата за набиране на телефонен номер. Общото между всички е, че започват със символите *# и при въвеждането им автоматично активират съответната функция или меню.\nПолезно: Как да намерим IMEI номера на Android смартфон си\nЕто и някои от най-полезните кодове:\n*#06# – показва IMEI номера на устройството\n*#*#1234#*#* – показва номера на софтуера\n*#12580*369# – информация за софтуера и хардуера на телефона\n*#*#232338#*#* – показва MAC адреса на телефона\n*#*#2222#*#* – показва версията на хардуера\n*#*#44336#*#* – показва версията на софтуера и ъпдейтите\n*#*#273282*255*663282*#*#* – бекъп на данните\nКодове за тестове:\n*#*#232339#*#* – тест на Wi-Fi модула\n*#*#1575#*#* – тест на GPS модула\n*#*#2664#*#* – тест на сензорната функция на дисплея\n*#*#0*#*#* – тест на дисплея\n*#*#0289#*#* – тест на аудиото\n*#9090# – настройки на диагностиката\n*#301279# – настройки на мобилните връзки\n*#0*# – достъп до диагностиката\n*#011# – статус на мрежата\n*#0228# – статус на батерията\n*#7353# – меню за бързи тестове\nКодове за Xiaomi\n*#*#64663#*#* – меню за тестове\n*#*#2486#*#* – отваря менюто за инженери\n##7764726 – тайно меню Motorola Droid\nЗа какво може да се използва мултифункционалния таблет Huawei MatePad 11


Toyota Verso2.0 d4d 6+1 места в Автомобили и джипове в гр. София - ID19327800 — Bazar.bg\nToyota Verso2.0 d4d 6+1 места\nТоп състояние! ! ! На реални 159000км. Фирма ВМ ТРЕЙД е с над 15 годишен опит във вноса и търговията с леки и лекотоварни автомобили. Работим с много от най-големите представителства в Италия и внимателно подбираме автомобилите които ви предлагаме. Всеки един от тях минава техническа проверка, за да можем да ви гарантираме качество и да оправдаем вашето доверие. Можем да ви консултираме професионално при избора на автомобил. За вашето удобство можем да ви предложим пълно съдействие при регистрация в КАТ и транзитни номера. Можем да ви предложим отстъпка при застраховки Гражданска отговорност и Автокаско на водещите компании. Безплатно ще превозим закупения от нас автомобил до място посочено от вас в рамките на София и срещу конкурентни цени до всяка точка на България и Европа. Можем да ви предложим лизинг през нашити партньори от MOGO. BG с незабавно одобрение като въведете нашия промо код СА198 ( на кирилица) или избрана от вас лизингова компания. Всички автомобили се продават на фактура, без никакви допълнителни разходи по прехвърляне. Работим всеки ден от 9: 00 до 18: 00\nToyota Versoзакупена е чисто нова 18 999 лв


olele.bg - Семена за къдрав Магданоз\nref. №: 44313\nКупени 481 бр\nПодправка, подходяща за отглеждане, както в градина, така и в саксия. Образува средно едри, добре облистени розетки. Листата са силно накъдрени, нежни и ароматни. Ранен и добивен сорт. Особено подходящ за украса на салати и ястия.\nБрой семена в 5 г: около 1500\nПредсеитба: накисват се за 8-12 ч\nБеритба: от юни до септември


Бултехекспорт е сертифициран официален представител на голяма част от тях. От своя страна те са едни от най-известните компании за производството на шприц машини (автомати) за леене на пластмаса под налягане в Китай и Тайван. Компаниите произвеждат различни видове машини за инжекционно леене под налягане със сила на затягане от 58 до 2100 метрични тона. Ние предлагаме целите продуктови каталози на компаниите.Бултехекспорт предлага производствени линии и бутилиращи линии, пакетиращи и опаковъчни машини, машини за хартия и картон. Сред другите предложения на Бултехекспорт за машини, съоръжения и оборудване са също така широко търсените машини за пластмаси и фолиа, сред които екструзионно издувни машини – бласт автомати, също така инжекционно издувни машини, термо-вакуум формоващи машини, шприц машини (автомати), периферно оборудване, за този вид машини – мелници за пластмаса, шредери. Bultechexport предлага също така машини, съоръжения и оборудване втора употреба в случаите когато сме силно повлияни от финансите.\nНие знаем, че бизнеса е взискателен и изисква по специфични решения за да направите най-добрия избор, който да бъде конкурентно способен на пазара. Затова и Бултехекспорт предлага индивидуални решения при избора на машини, съоръжения и оборудване съобразени със спецификата на вашето производство. Не оставяйте нещата на случайността, а се доверете на нашите специалисти с дългогодишен опит и множество успешно завършени проекти. Не се колебайте да се свържете с нас и заедно ще разгледаме и обсъдим най-оптималните решения, за да направим Вашият бизнес успешен.\nБултехекспорт – внос и износ на машини, съоръжения и оборудване


Начало — Новини — Англия — Ед Уудуърд обяви трансферната политика на клуба, връщат ключови играчи\nВицепрезидентът на Манчестър Юнайтед – Ед Уудуърд, разказа каква е настоящата трансферна политика на клуба.\n„В процеса на селекция на екипа, ние анализираме и подбираме играчи, за да засилим максимално отбора през летния трансферен прозорец. Защото гледаме на това време като на важен момент, който ще ни помогне да направим правилната промяна в състава.\nПрез последните няколко години не сме се оплаквали от недостиг на инвестиции. Похарчихме повече от 230 милиона евро за нови играчи, откакто Солскер е главен треньор. Нашата цел е постоянно да придобиваме все по-качествени футболисти.\nПодписването с Бруно Фернандес и завръщането на ключови играчи след контузии ще е трамплин за Оле Гунар Солскяер и отбора в представянето им във втората част на сезона. Продължаваме да се борим в Лига Европа и ФА Къп, както и да претендираме за Шампионската лига.\nОт съвета на директорите признаваме, че засега не сме там, където ни се искаше да бъдем. Затова и първият ни приоритет е да върнем Манчестър Юнайтед в списъка на редовните претенденти за първенството във Висшата лига, а също и победата в Шампионската лига “, заяви още Ед Уудуърд пред Goal.